<classify> Akizungumza na gazeti hili, Kiiza alisema hajapona vizuri maumivu ya misuli yaliyomuweka nje kwa wiki mbili, lakini analazimika kurudi ili kuisaidia timu yake katika mechi za Ligi Kuu zinazoendelea na hiyo inatokana na mwendo wa kusuasua waliokuwa nao.Nimebakisha wiki moja ili nirudi uwanjani, lakini nimemuomba daktari, niweze kucheza mechi ya Jumatano dhidi ya Coastal ili nitoe mchango wangu kwa timu yangu, alisema Kiiza.Mshambuliaji huyo wa zamani wa Yanga alisema kukaa nje kwa muda mrefu kumemfanya ajisikie vibaya, huku kupoteza mechi dhidi ya Prisons kukiwa ni moja ya sababu ambayo inamfanya kulazimisha kurudi uwanjani bila muda alioruhusiwa na daktari wa timu hiyo.Alisema anataka kurudi uwanjani kushirikiana na wenzake kuipigania Simba ili waweze kuzisogelea nafasi za juu kama ambavyo amewaahidi mashabiki wa timu hiyo wakati anasajiliwa.Kufungwa ni jambo la kawaida kwenye mchezo wa soka, lakini kinachoniumiza bado hatuchezi vizuri na ushindi wetu umekuwa mdogo ukiacha ile mechi tuliyoshinda tatu, alisema Kiiza. Daktari Gembe hakupatikana jana kuzungumzia ombi hilo.  <topic>: MICHEZO 